Sėlynės bendruomenė kartu su Rokiškio rajono jaunaisiais šauliais, tautodailininkais, muziejininkais, Rokiškio verslo klubu organizuoja Lietuvos istorinės vėliavos – Vyčio vėliavos, apkeliavusios Rokiškio krašto Signatarų gimtines, palydėtuves nuo Sėlynės kaimo, kuriame stovi paminklas signatarui L. Grigoniui-Užpaliui ( Išlydėtuvių pradžia 9.00 val) iki Rokiškio miesto Nepriklausomybės aikštės, kurioje šalia Nepriklausomybės paminklo 12.00 val. iškilmingai bus pakelta ši vėliava.

 Kviečiame prisidėti prie šio patriotinio veiksmo, nes dabartis įpareigoja visus šiandien telktis po Vyčio vėliava , todėl ir renginį organizatoriai pavadino „Broliai ir seserys Lietuvos vyčiai“.

 Planuojama, kad vėliavą į Rokiškį lydės apie 15 raitelių vyrų ir moterų apsirengusių partizanų uniformomis ir ryšininkių drabužiais būrys.